שיחה:בושת רקורדס

message: "לייבל אינדי ישראלי" - רק מעצם ההגדרה הזו אני לא סבור שהוא מצדיק ערך. האם הוא באמת גדול? כמה להקות הוציאו דרכו אלבומי אולפן (ולא דמו וכד')? זהר דרוקמן - אהמ - שלום עולמי 21:56, 27 בספטמבר 2006 (IDT)
replies: text: אני מאוכזב למדי שההגדרה "לייבל אינדי ישראלי" היא מושא ללעג בפיך.

text: הלייבל ידוע מאד, ומתפקד בתור מרכז ההפצה של הפאנק וההארדקור הישראלי, ללא תלות בתאגידי מיינסטרים מסחריים.

text: בשל כך אני סבור שהוא אינו נופל משאר לייבלי אינדי, ישראליים או לא. ולגבי שאלתך; כן, להקות רבות ומכובדות (אפילו מחו"ל, כגון Oi Polloi) עשו שימוש בלייבל.

text: אין ספק שלבושת רקורדס מקום בוויקיפדיה העברית. ASL 22:04, 27 בספטמבר 2006 (IDT)
replies: text: :אל נא קפוץ למסקנות. יש לי חיבה עזה לכל דבר אינדי ומוצא בהם דברים טובים לרוב, אך הדבר לא אומר שיש לכתוב עליהם ערך. בדברי רמזתי לכך שאינדי ישראלי הוא תחום קטן במיוחד, ועל כן התעורר בי הספק. ללהקה אליה קישרת אין ערך בויקי (או שאולי קישרת לא נכון? לא יודע). מעיון קצר באתר הלייבל לא ראיתי משהו מרשים במיוחד. למעשה, ראיתי מספר חד ספרתי של אלבומים שיצאו תחתיה. זהר דרוקמן - אהמ - שלום עולמי 22:12, 27 בספטמבר 2006 (IDT)
replies: text: ::הקישור תקין כעת. ולגבי מספר האלבומים שיצאו תחת הלייבל, האתר דיי מעטה, מכיוון ורוב הוצאות הלייבל מודפסות ומופקות ע"י חברת Camoary Records, מכיוון ולליבל אין אפשרות להדפיס בארץ אלבומי ויניל. מכיוון והמדיה המופצת ע"י אותם אלבומים עלומי שם, היא בהחלט תחת ההפקה של בושת רקורדס - מספר האלבומים המשתייכים לה גדול בהרבה ממה שהסקת. אתה מוזמן להכנס לדיסטרו. ASL 22:30, 27 בספטמבר 2006 (IDT)
replies: text: :::הרשימה אכן יותר מכובדת, אם כי לא כתוב בה מתי מדובר ב-EP, דמו או אלבומים של ממש. עכשיו נתקענו עם התיאור שלך לאלבומים כ"עלומי שם", אבל אני מניח שהפואנטה ברורה. עדיין אצביע בעד מחיקה בהצבעה, שכן לדידי, מדובר בתחום אפור. ממליץ להשאיר את התבנית לעוד יומיים כדי שעוד ויקיפדים יוכלו לחוות דעתם ואז להסירה. הערך ישרוד בזמן שהיא נמצאת והוא בכל מקרה לא בסכנת מחיקה מהירה. זהר דרוקמן - אהמ - שלום עולמי 22:38, 27 בספטמבר 2006 (IDT)

text: לדעתי זהו ערך חשוב. הרחבתי אותו מעט. יש לציין (אפשר להוסיף את זה לערך, אפשר לראות את זה באתר) שההוצאות האחרונות של הלייבל יוצרו ב1000 עותקים, כמות מכובדת ללייבל אינדי ישראלי. חיים - 14:54, 28 בספטמבר 2006
לדעתי ערך מיותר, נראה לי כמו משהו מהקצוות של השוליים של עולם המוסיקה ואני אוהב מוסיקה עברית.
--אבי קדמי 19:07, 28 בספטמבר 2006 (IDT)

text: עושה לי רושם שמי שאוהב מוזיקה עברית לא יכיר את הלהקות המדוברות, שכן הן אכן לא בדיוק מהזרם המרכזי במוזיקה הישראלית, אך יתכן וכן מעט יותר פופולריות במדינות אחרות. השאלה היא עד כמה, ובהתחשב בנתון המעט עלוב שסיפק חיים "1,000 עותקים", אני מתחיל לסבור שזה לא תחום אפור כלל וכלל. עדיין מחכה לשמוע עוד פרטים. זהר דרוקמן - אהמ - שלום עולמי 19:14, 28 בספטמבר 2006 (IDT)
replies: text: :לא ברורה לי המדיניות בויקיפדיה כלפי לייבלים עצמאיים, ונדמה לי שלא נוסחה מדיניות כזו (בניגוד למדיניות כלפי להקות, שכן נוסחה... לצערי אני לא מוצא עכשיו בדפי מדיניות הפנים היכן זה רשום בדיוק). אני יכול רק לצטט מתוך תרבות ישראלית אלטרנטיבית: "בשנות התשעים ישראל הייתה עמוסה במה שנקרא אז להקות שוליים... הלהקות פעלו וברובן הוציאו תקליטים, שבדרך כלל מכרו עד כאלף עותקים." ברור שלבושת רקורדס ישנה השפעה, אפילו אם רק בתוך תרבות השוליים. לדעתי עצוב וחבל להסיר ערך רק בגלל שהוא מתרכז בתרבות שוליים שהיא לא מיינסטרים. יש בויקיפדיה ערכים רבים על חוברות קומיקס, הוצאות פנזינים ולהקות שהקורא הממוצע עלול לקרוא להן איזוטריות, אבל זה לא אומר שאין ערך בתיעוד שלהן. להיפך - לדעתי, אפשר ללמוד הרבה על פניה של חברה על פי תרבות השוליים שלה. חיים - 14:23, 29 בספטמבר 2006
replies: text: ::אין מדיניות ברורה, אנו עושים זאת תוך כדי ודנים בכל מקרה לגופו, במידת הצורך. השאלה שמנחה אותנו היא האם מדובר במשהו חשוב מספיק בתחומו, ומכיוון שתרבות השוליים הישראלית היא קטנה מטבעה - מעטים הערכים הראויים עליה. כמובטח, הסרתי את התבנית מעל הערך, אבל כפי שכבר אמרתי - לא אתנגד למחיקתו בהצבעה. זהר דרוקמן - אהמ - שלום עולמי 12:43, 30 בספטמבר 2006 (IDT)
thread_title: חשיבות

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.layla.co.il/ContentView/ContentView.aspx?cimid=70046
** In בושת רקורדס on 2013-05-05 00:31:56, 404 Not Found
** In בושת רקורדס on 2013-05-14 01:35:06, 404 Not Found
--Matanyabot - שיחה 04:35, 14 במאי 2013 (IDT)
thread_title:  קישור שבור 

message: יש חשיבות. חצי חציל 22:28, 26 באוקטובר 2013 (IDT)
אמנם לרוב הערכים על הרכבי פאנק זניחים ושוליים שהונחה עליהם השבוע תבנית חשיבות אין, לטעמי, חשיבות אנציקלופדית, אבל אני כן חושב שיש מקום לערך על לייבל עצמאי שקיים כעשור ומתמקד בהוצאת אלבומים של הרכבי פאנק. אחזור על עמדתי שיש מקום לתעד בוויקיפדיה גם את תרבות השוליים. אז נכון שאין לתעד כל תופעת שוליים, אבל כן יש מקום לערכים על תופעות מייצגות או בולטות (יחסית) של תרבות השוליים. Lostam - שיחה 18:30, 27 באוקטובר 2013 (IST)
replies: text: עכשיו נשאר רק להוכיח את זה כמקובל, במיוחד בתחומים כאלה שיש בעייתיות בקבלת מידע אמין עליהם. קוריצה • לול התרנגולות • אהמ • המורשת העולמית. פשוט עולמית! 19:08, 27 באוקטובר 2013 (IST)
replies: text: :איזו הוכחה אתה מצפה לראות ? זה לא מתמטיקה, יש כאן דעות סוביקטיביות בלבד. גיא - שיחה 10:28, 28 באוקטובר 2013 (IST)
replies: text: ::הערך הזה הוא בדיחה, ולא מצחיקה במיוחד. לא מצאתי אפילו דיסק אחד בהוצאת בושת באתר האוזן השלישית, כל מיני טענות חוזרות ונשנות על הפצה נרחבת של אלבומים מהארץ ומחו"ל ללא הוכחה או מקור. רוב הלהקות הנדנות פה הן להקות שדה הקוצים שמחוץ לשוליים ובמקרה הטוב מכרו 300 עותקים.A_Holy_Bartender - שיחה 10:52, 28 באוקטובר 2013 (IST)
הם קיימים בכלל? גוגל לא מוצא אתר אינטרנט לחברה, הייתכן? חברה שאמורה להפיץ מוזיקה ולקדם אמנים בשנת 2013 ללא אתר אינטרנט? זה מראה על חוסר חשיבות. אלא אם החברה נסגרה, והערך אינו מעודכן. בברכה, --איש המרק - שיחה 10:22, 29 באוקטובר 2013 (IST)

text: חיפוש נוסף מעלה, שהם לא קיבלו אזכור (אפילו לא אחד!) בהארץ, YNET וNRG. ב"עכבר העיר" יש להם כמה אזכורים, אחד על השתתפותם ביריד בשנת 2008 בפאב בירושלים, אחד על מוערבתם בהבאת אמן בשם קוביאשי (לא מצאתי אזכורים באינטרנט) להופעה חד פעמית במקום שלא צויין. ואחד על מעורבות בהפקת דיסקוגרפיה של להקה בשם "דיר יאסין". בנוסף לא כתוב בערך שלנו מי עומד מאחוריי החברה. ייתכן שמדובר במתיחה? יש למישהו עדות על דיסק שיצא בהוצאת הלייבל הזה?  בברכה, --איש המרק - שיחה 10:46, 29 באוקטובר 2013 (IST)
replies: text: :אני ממש לא חושב שזו מתיחה, הנה קישורים לדיסקים שיצאו בלייבל - נקמת עוללים וועדת קישוט שקיבלו ביקורת חיובית ביותר מאייל פרידמן. כמו כן ראיתי את השם על פוסטרים בת"א. מה שכן, חשיבות אנציקלופדית לא בטוח שיש. חצי חציל 16:52, 29 באוקטובר 2013 (IST)
replies: text: ::בהיותי מבהיר החשיבות היחיד, ובהתחשב בדעות והערות הוויקיפדים האחרים שהשתתפו בדיון, שיש בהן טעם, לא אתעקש על השארת הערך. Lostam - שיחה 22:51, 2 בנובמבר 2013 (IST)
thread_title:  דיון חשיבות 2013